Kancet Papatai

Tari Kancet Papatai èngghi panèka sèni traḍisional ḍâlem bentu' tarian perrang sè acarèta tentang sorang pahlawan Ḍayak Kenyah sè parappa'an aperrang alabân moso. Tarian panèka jhughân aghâmbhâraghi tentang angkona orèng lakè' otabâ ajai suku Ḍayak Kenyah è ḍâlem aperrang, molaè perrang kantos kalabân upacara kaangghuy aparèng gellar ḍâ' orèng lakè' otabâ ajai sè ampon lastarè masobung mosona.Dini Daniswari. "Tari Kancet Papatai Asal Kalimantan Timur: Makna, Properti, dan Gerakan". Kompas. 2022-09-02. Aksès 2025-12-30. Bayu Ardi Isnanto. "Tari Kancet Pepatai, Simbol Keperkasaan Lelaki Dayak Kenyah". Detik. 2025-09-11. Aksès 2025-12-29.

Ghuliyân tari panèka sanget lènca, sanget semangat, tor dhâng-kadhâng ètoro'è pekikan orèng sè atari. Kancet Papatai èèrèngè kalabân laghu Sak Paku tor coma ngagghuy pakakas musik sape.

 Tari èrèngan 
È ḍâlem bhân-sabbhân penampilanna tari kancet papatai sè ètariaghi sareng orèng lakè' otabâ ajai, bâgiyân orèng binè' biasana bhâkal noro'è tarian kancet papatai lèbât 2 jennis tarian kancet sè dhâ-bhidhâ, èantarana :

 Tari Kancet Ledo, panèka tari sè aghâmbhâraghi lembu'un sorang oèng binè' sè ghik ngoḍâ èpaḍâaghi sareng sèttong paḍi sè aghuli kalabân lembu' karana èperrè angèn. Tari panèka èbhâkta sareng orèng binè' kalabân ngagghuy angghuyân traḍisional suku Ḍayak Kenyah tor è tanang ḍuwâ'ân negghuk bulu bunto'on mano' Enggang. Biasana tari panèka ètariaghi èattas gong, saèngghâ Kancet Ledo èsebbhut jhughân Tari Gong.
 Tari Kancet Lasan, aghâmbhâraghi kaoḍi'ân sabbhân arèna mano' enggang, mano' sè èmoljeaghi sarebg suku Ḍayak Kenyah polana èangghep mènangka tandhâ kaaghungan tor kapahlawanan. Tari Kancet Lasan èngghi panèka tarian tunggal orèng binè' suku Ḍayak Kenyah sè ghuli sareng posisina samu akadhi Tari Kancet Ledo, namong orèng sè atari ta' ngagghuy gong tor lubulu mano' Enggang sareng jhughân orèng sè atari banynya' ngangghuy posisi mamabâ tor nèngkong otabâ toju' kalabân to'ot nyeddhing ka lantai. Tarian panèka lebbi ètekkanaghi ḍâ' ghulina mano' Enggang nalèkana ngabbher kaattas tor neng-neng è ka'-bhungka'ân.

 Pakakas sè parlo 

 Kelembit èngghi panèka perisai sè èghâbây ḍâri kaju sè dhemmang tor kowat sarta èhiasè kalabân okèran è bâgiyân lowarra. Kelembit awwâllâ èfungsiaghi mènangka pakakaka penangkis kaangghuy ajâgâ dhibi'in ḍâri moso. Kelembit biasana èghâbây ḍâri kaju sè dhemmang tatapè ta'  ghâmpang pecca. Bâgiyân aḍâ' ḍâri perisai èhias kalabân okèran. Perisai otabâ Kelembit tamaso' bhârâng seni ḍâri suku Ḍayak è kalimantan.
 Mandau èngghi panèka sala sèttong sanjhâta suku Ḍayak sè tamaso' posaka toron temurun tor èangghep bhârâng kramat otabâ ngaghunghè hal sè saktè. Salèn ka'rowa mandau jhughân tamaso' pakakas kangghuy ngettok tor nebbhâa tombuwân sareng bhârâng sè laèn, karana nyaris sabâgiyân kaoḍi'ânna è bhân-sabbhân arè orèng Ḍayak bâḍâ è Hutan, maka mandau segghhut bâḍâ tor ètalè'è ka tèng-tèngna orèng ka'rowa.
 Kalambhi perrang ḍayak èngghi panèka kalambhi perrang sè kaghâbâyân ḍâri kolè'na kaju, kolè'na kèbân, tor èhiasè logam. Segghut ghâllu kalambhi perrang ka'rowa èlengkapphi kalabân tolèsân-tolèsan (rajah) kalabân tojjhuwân anangkal orèng sè ngagghuy nalèkana aperrang otabâ atokar, saèngghâ salèrana salamet.

 Sombher